**Абу Махдзі аль-Мухандзіс** (араб. أبو مهدي المهندس‎‎; 1 ліпеня 1954(1954-07-01), Басра — 3 студзеня 2020(2020-01-03), Міжнародны аэрапорт Багдад[d]) — іракскі і іранскі палітычны і ваенны дзеяч. На момант гібелі займаў пасаду намесніка кіраўніка кааліцыі Сіл народнай мабілізацыі, якая ўдзельнічала ў баявых дзеяннях супраць ІДІЛ. Па некаторых звестках, меў цесныя сувязі з Сіламі «Кудс», якія ўваходзяць у склад узброеных сіл Ірана. З’яўляўся камандзірам шыіцкага апалчэння «Катаіб Хезбала», а да гэтага супрацоўнічаў з Корпусам Вартавых Ісламскай рэвалюцыі супраць рэжыму Садама Хусейна.

Абу Махдзі аль-Мухандзісу былі прад’яўлены абвінавачванні ў тэрарызме на тэрыторыі Кувейта ў 1980-х гадах. У 2007 годзе ён быў завочна асуджаны кувейцкім судом да смяротнага пакарання за ўдзел у арганізацыі выбухаў у 1983 годзе. Ён быў унесены ЗША ў спіс міжнародных тэрарыстаў.

3 студзеня 2020 года загінуў у выніку авіяўдару ЗША па міжнародным аэрапорце Багдада. У ходзе гэтага нападу таксама загінуў генерал-маёр узброеных сіл Ірана Касем Сулеймані.

Біяграфія
---------

Касем Сулеймані (злева) і Абу Махдзі аль-Мухандзіс (справа).
Нарадзіўся 1 чэрвеня 1954 года ў акрузе Абу-эль-Хасіб, мухафаза Басра, Ірак. Яго бацька быў грамадзянінам Ірака, маці — грамадзянкай Ірана. У 1977 годзе скончыў навучанне ў ВНУ, атрымаўшы дыплом інжынера, і ў тым жа годзе ўступіў у шыіцкай партыю Дава, якая выступала супраць урада баасістаў. Пасля таго, як Садам Хусейн забараніў дзейнасць партыі Дава, Абу Махдзі Аль-Мухандзіс у 1979 годзе ўцёк праз мяжу ў іранскі горад Ахваз, дзе быў створаны лагер для падрыхтоўкі іракскіх дысідэнтаў з мэтай зрынуць існы рэжым. У 1983 годзе разам з Корпусам Вартавых Ісламскай рэвалюцыі арганізоўваў у Кувейце атакі на пасольствы краін, якія падтрымлівалі Ірак у Ірана-іракскай вайне. У снежні збег у Іран праз некалькі гадзін пасля выбухаў бомбаў у пасольствах ЗША і Францыі ў Кувейце. Пазней быў завочна асуджаны і прысуджаны да смяротнага пакарання судом у Кувейце за арганізацыю тэрарыстычных актаў. Пасяліўся ў Іране, ажаніўся з мясцовай жанчынай, атрымаў іранскае грамадзянства. Пазней быў прызначаны ваенным саветнікам Сіл «Кудс» і кансультаваў іх у ходзе арганізацыі нападу на іракскіх вайскоўцаў у Басры.

У 2003 годзе, пасля ўварвання ЗША і іх саюзнікаў у Ірак, вярнуўся на радзіму і стаў выконваць функцыі саветніка па бяспецы прэм’ер-міністра Ібрахіма аль-Джафара. У 2005 годзе быў абраны ў савет прадстаўнікоў Іраку дэпутатам партыі Дава ад мухафазы Бабіль. У 2006 годзе афіцыйныя асобы ЗША звярнуліся да прэм’ер-міністра Ірака Нуры аль-Малікі з просьбай выдаць ім арганізатара тэрактаў у Кувейце ў 1983 годзе. Абу Махдзі аль-Мухандзісу прыйшлося бегчы ў Іран.

У снежні 2011 года, пасля пачатку вываду амерыканскіх войск, вярнуўся ў Ірак і ўзначаліў шыіцкае апалчэнне «Катаіб Хезбала», а затым стаў намеснікам кіраўніка «Сіл народнай мабілізацыі».

31 снежня 2019 года дзяржаўны сакратар ЗША Майк Пампеа назваў яго, нароўні з Каісам Хазаімам, Хадзі аль-Амірам і Фаліхам аль-Фаядам, адказнымі за напад на амерыканскую дыпмісію ў Багдадзе.

3 студзеня 2020 года Абу Махдзі аль-Мухандзіс быў забіты разам з Касемам Сулеймані ў выніку авіяўдару ЗША па міжнародным аэрапорце Багдада па загадзе прэзідэнта Дональда Трампа.

Зноскі
------

1. 1 2 3 4  The Fine Art Archive — 2003. Праверана 1 красавіка 2021.<a href='https://wikidata.org/wiki/Track:Q10855166'></a>
2. 1 2  Les États-Unis tuent un puissant général iranien, l’Iran promet de le venger — La Presse, 2020.<a href='https://wikidata.org/wiki/Track:Q3083289'></a>
3. 1 2   — La Presse, 2020.<a href='https://wikidata.org/wiki/Track:Q3083289'></a>
4. 1 2 3  Dehghanpisheh, Babak.  Special Report: The fighters of Iraq who answer to Iran **(нявызн.)**, *Reuters* (12 November 2014). Праверана 10 студзеня 2020. Архіўная копія **(нявызн.)**. Архівавана з першакрыніцы 3 снежня 2015. Праверана 12 студзеня 2022.
5. ↑  Iraqi Army still ineffective despite U.S. training **(нявызн.)** (4 June 2016).
6. 1 2 3 4  Othman al-Mukhtar.  Fugitive from international justice now militia leader in Iraq **(нявызн.)**, *al-Araby al-Jadeed English* (4 January 2015).
7. ↑
8. 1 2 3 4  Iraqi lawmaker was convicted in 1983 bombings in Kuwait that killed 5 **(нявызн.)**, *The New York Times* (7 February 2007). Праверана 17 August 2015.
9. ↑  *Lawrence, John*. Iraq Situation Report: May 23–25, 2015 **(нявызн.)**. *understandingwar.org*.  Institute for the Study of War (26 мая 2015). Праверана 27 May 2015. See paragraph 5 of the report
10. ↑  Hassan, Falih.  Iraqi TV Reports Strike Kills Powerful Iranian Revolutionary Guard Commander(англ.)  **(нявызн.)**?, *The New York Times* (2 January 2020).
11. ↑  ساختار حشد شعبی عراق؛ تشکل نظامی مردمی(нявызн.).  Tasnim News Agency (12 ліпеня 2015).
12. ↑  US embassy siege leader was guest at White House during Obama presidency **(нявызн.)**(недаступная спасылка).  Al Arabiya English (3 студзеня 2020). Архівавана з першакрыніцы 4 студзеня 2020. Праверана 10 студзеня 2020.
13. ↑  Iran's Soleimani and Iraq's Muhandis killed in air strike: militia spokesman **(нявызн.)**. *Reuters* (3 студзеня 2020).
14. ↑  Trump: Aim of Killing Iranian General Was to 'Stop a War' **(нявызн.)**.  NBC 5 (3 студзеня 2020). Праверана 3 January 2020.

|  |  |
| --- | --- |
| ⚙️   Нарматыўны кантроль | GND: 1202392180 · VIAF: 2013157828009154550005 |